                    [image: grb-cro-mali-cb]


4
	                                                                                      
                                                                                   Poslovni broj: Pp-2842/2025-9
                                                                                                                           
REPUBLIKA HRVATSKA
Općinski sud u Slavonskom Brodu
Slavonski Brod, Trg pobjede 13
Poslovni broj: Pp-2842/2025-9


U IME REPUBLIKE HRVATSKE

P R E S U D A


[bookmark: Tekst1][bookmark: Text4]	 Općinski sud u Slavonskom Brodu, po sucu pojedincu Ljerki Barić, uz sudjelovanje zapisničara Renate Đaković, u prekršajnom predmetu protiv okrivljenika Ivana Marić kojeg brani Hrvoje Kuprešak, odvjetnik iz Zagreba, zbog prekršaja iz članka 251. st. 2. Zakona o strancima (NN broj: 133/2020, 114/2022, 151/2022), povodom prigovora okrivljenika protiv obaveznog prekršajnog naloga Policijske postaje Slavonski Brod s ispostavom Vrpolje, klasa: 211-07/25-4/76187, urbroj: 511-11-05-25-1 od 25. srpnja 2025. i dopune obaveznog prekršajnog naloga klasa: 211-07/25-4/76187, urbroj: 511-11-05-25-3 od 23. rujna 2025., nakon provedenog žurnog prekršajnog postupka, dana 02.lipnja 2026. godine,

p r e s u d i o   j e


[bookmark: Text20]	Okrivljenik: Ivan Marić, sin Marka, rođ. 22. listopada 1981. u Slavonskom Brodu, sa stanovanjem u Slavonskom Brodu, Ul. Huge Badalića 25, državljanin RH, OIB: 83102811885, kao odgovorna osoba, prekršajno kažnjavan
           

[bookmark: Text7]k r i v     j e


I. [bookmark: Text8]što je kao odgovorna osoba poslodavca pravne osobe  SLAVONIJA SERVIS d.o.o. za trgovinu i usluge,  u Slavonskom Brodu, Ul. Ante Starčevića 40, za svog radnika državljanina Srbije Saša Denić, rođe. 07.06.1972.godine, nakon prestanka ugovora o radu ili prestanka postojanja drugih uvjeta na temelju kojih je izdana dozvola za boravak i rad , za kojega je PU brodsko-posavska na njihov zahtjev izdala dozvolu za boravak i rad s rokom od 20.7.2025. do 19.7.2025., o prestanku ugovora o radu koji je prestao s danom 25.11.2024. na temelju otkaza zbog nezadovoljavanja na probnom radu sukladno članku 115. st. 1. točka 4. Zakona o radu, propustio obavijestiti policijsku upravu, odnosno policijsku postaju u roku od 15 dana od dana prestanka ugovora o radu, odnosno u vremenu od 26.11.2024. do 10.12.2024.,
II. [bookmark: Tekst9]čime je počinio prekršaj iz članka 95. st. 1. Zakona o strancima, kažnjiv po članku 251. st. 2. istog Zakona pa mu se temeljem istog propisa 


izriče

III. novčana kazna u iznosu od 60,00 (šezdeseteura) Eura.

IV. Temeljem članka 138. stavak 1. i 2. točka 3. Prekršajnog zakona okrivljenik je dužan platiti paušalne troškove postupka u iznosu od 60,00 (šezdeseteura) Eura.

V. Okrivljenik je dužan izrečenu novčanu kaznu i troškove platiti u roku od 30 dana po pravomoćnosti ove presude. 

VI. Ukoliko okrivljenik u roku od 30 dana po pravomoćnosti ove presude uplati dvije trećine izrečene novčane kazne smatrati će se da je novčana kazna u cjelini plaćena.

VII. Ako okrivljenik u ostavljenom roku ne plati troškove postupka, isti će se prisilno naplatiti.

Obrazloženje


1. [bookmark: Text16][bookmark: Tekst16]PU brodsko-posavska, Policijska postaja Slavonski Brod s ispostavom Vrpolje, klasa: 211-07/25-4/76187, urbroj: 511-11-05-25-1 od 25. srpnja 2025. i dopune obaveznog prekršajnog naloga klasa:  211-07/25-4/76187, urbroj: 511-11-05-25-1 od 23. rujna 2025. donijela je temeljem članka 239. st. 1. PZ obavezni prekršajni nalog protiv okrivljenika zbog prekršaja opisanih u izreci ove presude, te mu je izrečena novčana kazna u ukupnom iznosu od 60,00 (šezdeseteura) Eura. Povodom prigovora okrivljenika rečeni prekršajni nalog stavljen je izvan snage, pa je nastavljen redoviti prekršajni postupak pred Općinskim sudom u Slavonskom Brodu. 

2. [bookmark: Tekst14][bookmark: Tekst18]Okrivljenik u svojoj pisanoj obrani iskazuje da u cijelosti priznaje počinjenje prekršaja, svjestan je svog propusta, odnosno da je kao odgovorna osoba pravne osobe propustio u zakonskom roku obavijestiti nadležnu policijsku upravu o prestanku ugovora o radu sa stranim radnikom. Ističe da se radilo o nenamjernom administrativnom propustu, a koji je nastao uslijed objektivnih okolnosti i povećanog opsega posla. Nadalje ističe kako je prekršaj počinjen bez namjere i bez ikakve materijalne koristi. Izražava iskreno žaljenje i kajanje zbog nastalog propusta. Okrivljenik navodi da njegova mjesečna primanja iznose približno 1.200,00 eura, a ista su opterećena, pa bi plaćanje izrečene kazne ugrozilo osnovne životne potrebe njega i njegove obitelji o kojoj skrbi. Otac je petero djece, od kojih je jedno novorođeno dijete, supruga je trenutno nezaposlena i on je jedini član kućanstva koji ostvaruje redovita novčana primanja. Stoga moli naslovni sud da cijeneći njegovo priznanje kao olakotnu okolnost ublaži izrečenu novčanu kaznu i omogući plaćanje iste u više obroka.

3. Sud je u dokaznom postupku razgledao obranu okrivljenika, te izvršio uvid i pročitao Zapisnik o ispitivanju osumnjičenika kod PP Slavonski Brod s Ispostavom Vrpolje, Izvješće PP Slavonski Brod s Ispostavom Vrpolje od 23.09. 2025.godine,  podatke Prekršajne evidencije Ministarstva pravosuđa RH za okrivljenika.

4. Uvidom u podatke prekršajne evidencije razvidno je da je okrivljenik unazad tri godine  više puta prekršajno kažnjavan, od čega čak 25 ( dvadesetipet) puta zbog istovjetnog prekršaja.

5. Na temelju tako provedenog postupka, iskrenim priznanjem okrivljeika i materijalnim dokazima kao gore navedenim, sud je našao da je okrivljenik počinio prekršaj činjenično i pravno opisan kao u izreci ove presude i ne ukazuje se potrebitim izvođenje drugih dokaza

6. Slijedom navedenog sud je u djelu okrivljenika našao sva obilježja djela prekršaja za koji se tereti pa ga je zato oglasio krivim i izrekao novčanu kaznu.

7. Prilikom odmjeravanja kazne za navedeni prekršaj sud nije našao posebno olakotnih okolnosti  okolnosti na strani okrivljenika, pa mu je stoga primjenom odredbe čl. 251. st. 2. Zakona o strancima odmjerio novčanu kaznu u visini propisanog minimuma novčane kazne za ovaj prekršaj jer drži da će se i tako izrečenom novčanom kaznom postići svrha kažnjavanja.

8. Odluka o troškovima prekršajnog postupka koji obuhvaćaju paušalnu svotu suda temelji se na odredbi članka 138. st. 1. i 2.  točka 3. PZ, a njihova visina određena je s obzirom na složenost i trajanje postupka.

9. Temeljem članka 183. st. 2. PZ sud je okrivljenik upozorio u smislu čl. 152. st. 3. PZ.

	      Iz izloženih razloga odlučeno je kao u izreci.

                 Na temelju članka 244. st. 1. PZ protiv ove presude nije dopuštena žalba.


U Slavonskom Brodu, 02.lipnja 2026. godine

                                 
Zapisničar                                                                                              Sudac
[bookmark: Tekst2]Renata Đaković                                                                                     Ljerka Barić 



Dostaviti:
- okrivljenik,
- branitelj,
- ovlašteni tužitelj,
- pismohrana.

